Românul T.M., în vârstă de 40 de ani, şi-a urmărit soţia, de care era separat, şi a stropit-o cu acid, în localitatea Manziana, situată la periferia oraşului Roma.

În acelaşi incident, a fost împroşcată cu acid şi sora soţiei, care era de faţă.

Bărbatul, care locuieşte în Bracciano, tot la periferia capitalei Italiei, a fost localizat de carabinieri şi arestat preventiv sub acuzaţia de agresiune.

Soţia a suferit arsuri în zona feţei, dar medicii au dat asigurări că nu este vorba de un caz grav. Cumnata a suferit tot răni superficiale.